open-index/open-wikipedia-markdown huggingface dataset:
புஷ்பகிரி, கிருட்டிணகிரி

**புஷ்பகிரி**  *(Pushpagiri)*  என்பது இந்தியாவின் தென் மாநிலமான தமிழ்நாட்டின், கிருட்டிணகிரி மாவட்டத்தில் பருகூர் தொகுதியில் உள்ள பெலவர்த்தி கிராம ஊராட்சியின் அதிகாரத்திற்கு உட்பட்ட ஒரு சிறிய கிராமமாகும். இந்தக் கிராமம் வரதனப்பள்ளியிலிருந்து 6 கி.மீ (3.7 மைல்) தொலைவிலும்,  மாவட்ட தலைநகரான கிருட்டிணகிரியிலிருந்து 12 கி.மீ (7.5 மைல்) தொலைவிலும் உள்ளது. இக்கிராமத்தில் தூய மலர்மாலை மாதா கோயில் அமைந்துள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
இராணிவாரா சட்டமன்றத் தொகுதி

**இராணிவாரா சட்டமன்றத் தொகுதி** *(Raniwara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜலோர் மாவட்டத்தில் அமைந்துள்ளது. இராணிவாரா, ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
வெண்தோள் நாகணவாய்

**வெண்தோள் நாகணவாய்** (*White-shouldered starling; துர்னியா சைனென்சிசு*-*Sturnia sinensis*) என்பது *துர்னிடே* குடும்பத்தினைச் சேர்ந்த நாகணவாய் சிற்றினம் ஆகும். இது தெற்கு சீனாவிலும் வடக்கு வியட்நாமிலும் இனப்பெருக்கம் செய்கிறது. இது தென்கிழக்காசியாவில் குளிர்காலத்தில் காணப்படும்.

## வகைப்பாட்டியல்
1788 ஆம் ஆண்டில் செருமன் இயற்கை ஆர்வலர் ஜோகன் பிரெட்ரிக் ஜிமெலின் தனது திருத்தப்பட்ட மற்றும் விரிவாக்கப்பட்ட பதிப்பான கார்ல் லின்னேயஸின் சிசுடமா நேச்சுராவில் வெண்தோள் நாகணவாய் குறித்து முறையாக விவரிக்கப்பட்டது. இவர் இதை *[[ஓரியோலசு]]* பேரினத்தில் மாங்குயில்களுடன் வைத்து *ஓரியோலசு சைனென்சிசு* என்ற இருமப் பெயரை உருவாக்கினார். *சைனென்சிசு* என்ற குறிப்பிட்ட பெயர் "சீனா" என்பதற்கான நவீன இலத்தீன் வடிவம் ஆகும். 1775ஆம் ஆண்டில் பிரான்சு பன்முக அறிஞரான காம்டே டி பஃப்பான் தனது *கிசிடோயிர் நேச்சர்லே டெசு ஒய்சியாக்சில்* விவரித்த சீனாவிலிருந்து வந்த "லு கிங்க்" பற்றிய தனது விளக்கத்தை ஜிமெலின் அடிப்படையாகக் கொண்டவர். பஃபோனின் உரையுடன் இணைந்து பிரான்சுவா-நிக்கோலாசு மார்ட்டினெட்டினால் வரையப்பட்ட வண்ணப்படத்துடன் வெளியிடப்பட்டது.

வெண்தோள் நாகணவாய் முன்பு *துர்னசு* பேரினத்தில் வைக்கப்பட்டது. 2008ஆம் ஆண்டில் வெளியிடப்பட்ட ஒரு மூலக்கூறு தொகுதி வரலாற்று ஆய்வில் இந்த பேரினம் பலதொகுதிமரபு உயிரினத் தோற்றமுடையது என்று கண்டறியப்பட்டது. ஒரே மாதிரியான பேரினத்தை உருவாக்குவதற்கான மறுசீரமைப்பில், வெண்தோள் நாகணவாய் என்பது 1837ஆம் ஆண்டில் ரெனே லெசனால் அறிமுகப்படுத்தப்பட்ட உயிர்த்தெழுந்த பேரினமான *துர்னியா* என மாற்றப்பட்டு உள்ளடக்கப்பட்ட ஐந்து நாகணவாய்களில் ஒன்றாகும். இந்த சிற்றினத்தின் கீழ் எவ்வித துணையினமும் அங்கீகரிக்கப்படவில்லை.

## விளக்கம்
வெண்தோள் நாகணவாய் நீல நிற கண்கள், சாம்பல் நிற அலகு, தோளில் வெள்ளை திட்டுகளைக் கொண்டுள்ளது. முதிர்ச்சியடைந்த ஆண் பறவை வெளிர் பழுப்பு நிறத் தலை, மார்புடன் காணப்படும். பெண் பறவையானது வெள்ளை வயிற்றுடன் பெண் பின்புறம், வயிறு ஆகிய பகுதிகள் அடர் பழுப்பு நிறத்திலும் காணப்படும். இந்த பறவை பொதுவாக பெரிய மந்தையாகக் காணப்படுகிறது.

## பரவலும் வாழிடமும்
புரூணை, கம்போடியா, சீனா, இந்தியா, சப்பான், தென் கொரியா, லாவோஸ், மலேசியா, மியான்மர், பிலிப்பீன்சு, சிங்கப்பூர், தைவான், தாய்லாந்து, வியட்நாம் உள்ளிட்ட ஆசிய நாடுகளில் இந்த பறவையைக் காணலாம். வெண்தோள் நாகணவாயின் பொதுவான பெயர்கள் சாம்பல்-முதுகு நாகணவாய், சீனா நாகணவாய், சைனீசு நாகணவாய், மாண்டரின் நாகணவாய் ஆகும்.

## பாதுகாப்பு நிலை
பன்னாட்டு இயற்கைப் பாதுகாப்புச் சங்கம் தனது செம்பட்டியலில் வெண்தோள் நாகணவாயினை தீவாய்ப்புக் கவலை குறைந்த இனமாக வகைப்படுத்தியுள்ளது.

## மேற்கோள்கள்

*BirdLife International 2004. Sturnus sinensis. 2006 IUCN Red List of Threatened Species. Downloaded on 24 July 2007.

பகுப்பு:மைனா
செம்பழுப்புக் கன்ன நாகணவாய்

**செம்பழுப்புக் கன்ன நாகணவாய்** (*chestnut-cheeked starling; அக்ரோப்சார் பிலிப்பென்சிசு*) என்பது *துர்னிடே* குடும்பத்தைச் சேர்ந்த ஒரு நாகணவாய் சிற்றினமாகும். இது சப்பான், உருசிய தீவுகளான சக்கலின், குரிலேசு பகுதிகளில் இனப்பெருக்கம் செய்கிறது. இது குளிர்காலத்தில் தைவான், பிலிப்பீன்சு, வடக்கு போர்னியோ பகுதிகளில் இனப்பெருக்கம் செய்கின்றது.

உலகளாவிய இதன் எண்ணிக்கை கணக்கிடப்படவில்லை. இருப்பினும் இந்த இனம், பொதுவாக பிலிப்பீன்சில் அசாதாரணமானது. சீன நிலப்பரப்பில் அரிதானது. தைவானில் பொதுவானதாகவும், குரில் தீவுகள், சகலின் ஆகியவற்றில் அரிதாகவே விவரிக்கப்படுகிறது.

செம்பழுப்புக் கன்ன நாகணவாய் முன்பு *துர்னசு* பேரினத்தில் வைக்கப்பட்டது. 2008ஆம் ஆண்டில் வெளியிடப்பட்ட இரண்டு மூலக்கூறு தொகுதி பிறப்பு வரலாற்று ஆய்வு முடிவுகளின் அடிப்படையில் இது புதிதாகத் தோற்றுவிக்கப்பட்ட *அக்ரோப்சர்* பேரினத்திற்கு மாற்றப்பட்டது.

## மேற்கோள்கள்

பகுப்பு:மைனா
தொளரியன் நாகணவாய்

**தொளரியன் நாகணவாய்** (*Daurian Starling*) (*அக்ரோப்சர் துர்னினசு*) அல்லது ஊதா முதுகு நாகணவாய் என்பது கிழக்கு மங்கோலியா, தென்கிழக்கு உருசியா முதல் வட கொரியா, மத்திய சீனா வரை கிழக்கு பாலியர்டிக் பகுதியில் காணப்படும் நாகணவாய் குடும்பத்தைச் சேர்ந்த ஒரு பறவை சிற்றினம் ஆகும்.

## வகைப்பாட்டியல்
தொளரியன் நாகணவாய் முன்பு *துர்னசு* பேரினத்தில் வைக்கப்பட்டது. 2008ஆம் ஆண்டில் வெளியிடப்பட்ட இரண்டு மூலக்கூறு தொகுதிப்பிறப்பு வரலாற்று ஆய்வுகளின் முடிவுகளின் அடிப்படையில் இது புதிதாகத் தோற்றுவிக்கப்பட்ட *அக்ரோப்சர்* பேரினத்திற்கு மாற்றப்பட்டது.

## விளக்கம்
தொளரியன் நாகணவாய் இதன் இருண்ட கவசம், தலை உச்சி, இறகுகளில் காணப்படும் குறுகிய கோடுகளால் பிற சிற்றினங்களிலிருந்து வேறுபடுகிறது.

## பரவல்
தொளரியன் நாகணவாயின் இயற்கையான வாழிடம் ஊசியிலைக் காடுகளும், மித வெப்பமண்டலப் பகுதி காடுகளும் ஆகும்.

## மேற்கோள்கள்

*BirdLife International 2004. Sturnus sturninus. 2006 IUCN Red List of Threatened Species. Downloaded on 24 July 2007.

பகுப்பு:மைனா
அக்ரோப்சர்

**அக்ரோப்சர்** (*Agropsar*) என்பது துர்னிடே குடும்பத்தைச் சேர்ந்த ஆசியப் பறவைகளின் பேரினம் ஆகும். இது சில நேரங்களில் *துர்னசு* அல்லது *துர்னியா* பேரினங்களுடன் இணைக்கப்படுகிறது.

இந்த பேரினத்தில் வகைப்படுத்தப்பட்டுள்ள இரண்டு சிற்றினங்களும் முன்பு *துர்னசு* பேரினத்தில் வைக்கப்பட்டன. 2008ஆம் ஆண்டில் வெளியிடப்பட்ட இரண்டு மூலக்கூறு தொகுதி பிறப்பு வரலாற்று ஆய்வுகளின் முடிவுகளின் அடிப்படையில் இவை புதிதாகத் தோற்றுவிக்கப்பட்ட *அக்ரோப்சர்* பேரினத்தித்தின் கீழ் மாற்றப்பட்டன.

## சிற்றினங்கள்

## மேற்கோள்கள்

பகுப்பு:மைனா
பகுப்பு:பறவைப் பேரினங்கள்
தொட்டச்சேரி சின்னம்மு அம்மா

**தொட்டச்சேரி சின்னம்மு அம்மா** (*Thottassery Chinnammu Amma*) இந்தியாவின் கேரளாவைச் சேர்ந்த மோகினியாட்ட நடனக் கலைஞரும் நடன ஆசிரியரும் ஆவார். 20 ஆம் நூற்றாண்டின் தொடக்கத்தில் கிட்டத்தட்ட அழிந்து போகும் விளிம்பில் இருந்த இந்த பாரம்பரிய நடனத்தின் மறுமலர்ச்சியில் இவர் முக்கிய நபர்களில் ஒருவராக இருந்தார். 1972 ஆம் ஆண்டில், மோகினியாட்டத்திற்காக முதல் முறையாக சங்கீத நாடக அகாதமி விருதைப் பெற்றார்.

## வாழ்க்கை வரலாறு
தொட்டச்சேரி சின்னம்மு அம்மா 1900 ஆம் ஆண்டில் இன்றைய கேரளாவின் திருச்சூர் மாவட்டத்தில் உள்ள பழையன்னூரில் பிறந்தார். சுவாதித் திருநாள் ராம வர்மாவின் அரசவையில் இருந்த பரமேசுவர பாகவதரின் வழிகாட்டுதலின் கீழ், பாலக்காடு பிராந்தியத்தில் உள்ள நாயர் வீடுகளில் மோகினியாட்டம் நடனம் கற்பிக்கப்பட்டு வந்தது. சின்னம்மு அம்மா இந்த நாயர் குடும்பத்தைச் சேர்ந்தவர். சிறு வயதிலேயே புகழ்பெற்ற மோகினியாட்டம் குருவான களமொழி கிருஷ்ண மேனனின் சீடராகி மோகினியாட்டத்தில் தேர்ச்சி பெற்றார். சின்னம்மு அம்மா தனது பதின்மூன்றாவது வயதில் தனது படிப்பை முடித்தார். திருச்சூர் அருகே உள்ள கொரட்டி என்ற ஊரைச் சேர்ந்த ஏ. கிருஷ்ண பணிக்கர் மற்றும் டி. நாராயணன் நாயர் ஆகியோரின் கீழ் அவர் படித்தார். இவர்மேடையில் நடனமாடும்போது கிருஷ்ண பணிக்கர் இவருக்கு நாட்டுவனராக இருந்தார்.

சின்னம்மு அம்மா ஆகஸ்ட் 4,1977 அன்று இறந்தார்.

## தொழில் வாழ்க்கை
மோகினியாட்டத்தின் மறுமலர்ச்சியில் சின்னம்மு அம்மா முக்கிய நபராக இருந்தார். 20 ஆம் நூற்றாண்டின் முற்பகுதியில், கேரளாவில் ஒரே பெண்கள் பாரம்பரிய நடனமான மோகினியாட்டம் கிட்டத்தட்ட அழிந்து போகும் விளிம்பில் இருந்தது. கவிஞர் வள்ளத்தோள் நாராயண மேனன் கேரளாவின் கலைகளை புதுப்பிக்கவும் பாதுகாக்கவும் கலாமண்டலத்தை நிறுவியபோது, அங்கு மோகினியாட்டத்தை கற்பிக்க யாரையாவது கண்டுபிடிப்பதில் கூட அவருக்கு சிரமம் ஏற்பட்டது. கதகளியில் தோன்றும் பெண் வேடங்களில் மோகினியாட்டத்தின் சில பகுதிகளையும் அவர் சேர்த்தார். ஆலும் 1932 மற்றும் 1937 ஆம் ஆண்டுகளில் மோகினியாட்டத்தை புதுப்பிக்க அவர் மேற்கொண்ட முயற்சிகள் தோல்வியடைந்தன. அந்த நேரத்தில், இந்த நடன வடிவத்தை நிகழ்த்துவது வெறுக்கத்தக்கதாகக் கருதப்பட்டது, எனவே அதைக் கற்றுக்கொள்ளவோ கற்பிக்கவோ யாரும் முன்வரவில்லை.

இதற்கிடையில், 1950 ஆம் ஆண்டில், வள்ளத்தோளின் பிறந்தநாளில் மோகினியாட்டம் நிகழ்த்த சின்னம்மு அம்மா கலாமண்டலம் சென்றார். இந்த நிகழ்ச்சியைப் பார்த்து, கலாமண்டலத்தில் கற்பிக்குமாறு வள்ளத்தோள் இவரை அழைத்தா. 1950 ஆம் ஆண்டில், சின்னம்மு அம்மா மோகினியாட்டம் ஆசிரியராக அங்கு நுழைந்தார். தனது இளமை பருவத்தில் இந்த நடனத்தில் தேர்ச்சி பெற்ற சின்னம்மு அம்மா, பின்னர் அதைத் தொடரவில்லை. பல தூண்டுதல்களுக்கும் கோரிக்கைகளுக்கும் பிறகு கலாமண்டலத்தில் ஆசிரியர் பதவியை ஏற்றுக்கொண்டார். கலாமண்டலம் சத்தியபாமா, கலாமண்டலம் சந்திரிகா, கலாமண்டலம் ஹேமாவதி உள்ளிட்ட முக்கிய நடனக் கலைஞர்கள் இவரது சீடர்களாக இருந்தனர். சின்னம்மு அம்மா 1963 இல் அங்கிருந்து ஓய்வு பெற்றார்.

மோகினியாட்டத்தின் சீர்திருத்த செயல்முறைகளின் போது, 1950 களில், சின்னம்மு அம்மாவால் நினைவுகூரப்பட்ட மோகினியாட்டம் நடனத்தின் ஆறு அடிப்படை வடிவங்களின் பாரம்பரிய பயிற்சியில் கலாமண்டலம் கவனம் செலுத்தியது. இவரது பாணி மெதுவான சொற்பொழிவு, மென்மையான உடல் அசைவுகள் மற்றும் பண்பட்ட நடிப்பு ஆகியவற்றால் வகைப்படுத்தப்பட்டது.

## மேற்கோள்கள்

பகுப்பு:1900 பிறப்புகள்
பகுப்பு:1977 இறப்புகள்
பகுப்பு:மலையாள மக்கள்
பகுப்பு:திருச்சூர் மாவட்ட மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
நிக்கல்(II) குரோமேட்டு

**நிக்கல்(II) குரோமேட்டு** (*Nickel(II) chromate*) என்பது NiCrO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமிலத்தில் கரையக்கூடிய இச்சேர்மம் செம்பழுப்பு நிறத்தில் வெப்பத்தை அதிக அளவு தாங்கும்  சகிப்புத்தன்மை கொண்டதாக உள்ளது. நிக்கல்(II) குரோமேட்டும் இதை உருவாக்கும் அயனிகளும் குறிப்பாக வனவிலங்குகளில் கட்டி உருவாக்கத்துடனும் மரபணு மாற்றத்துடனும் இணைக்கப்பட்டுள்ளன. 

## தயாரிப்பு
குரோமியம்(III) ஆக்சைடு மற்றும் நிக்கல் ஆக்சைடு கலவையை 700 °செல்சியசு வெப்பநிலை முதல் 800 °செல்சியசு வரையிலான வெப்பநிலையில் ஆக்சிசனின் கீழ் 1000 வளிமண்டல அழுத்தத்தில் சூடாக்குவதன் மூலம் ஆய்வகத்தில் நிக்கல்(II) குரோமேட்டை தயாரிக்க முடியும். 535 °செல்சியசு வெப்பநிலையில் 7.3 பார் ஆக்சிசன் அழுத்தத்திலும் இதை உற்பத்தி செய்யலாம், ஆனால் இவ்வினை முடிவடைய பல நாட்கள் ஆகும். அழுத்தம் மிகவும் குறைவாகவோ அல்லது வெப்பநிலை மிக அதிகமாகவோ ஆனால் 660 °செல்சியசு வெப்பநிலைக்கு மேல் இருந்தால், இதற்கு பதிலாக நிக்கல் குரோமியம் சிபினல் (NiCr2O4) உருவாகும்.
 
கரின் பிராண்ட்டு நீர் வெப்ப நுட்பத்தைப் பயன்படுத்தி நிக்கல் குரோமேட்டைத் தயாரித்ததாகக் கூறினார்.

குரோமேட்டுடன் Ni2+ அயனிகளின் வீழ்படிவுகள் தண்ணீரைக் கொண்ட பழுப்பு நிறப் பொருளை உருவாக்குகின்றன.

## பண்புகள்
நிக்கல் குரோமேட்டின் அமைப்பு குரோமியம் வனேடேட்டு (CrVO4) சேர்மத்தின் கட்டமைப்புக்கு சமமானதாகும். படிகங்கள் ஒரு செஞ்சாய்சதுர திண்ம அமைப்பைக் கொண்டுள்ளன.  a = 5.482 Å, b = 8.237 Å, c = 6.147 Å என்ற அணிக்கோவை அளவுருக்களில் செல்லின் கன அளவு 277.6 Å3 ஆக் ஓர் அலகு செல்லிற்கு  நான்கு வாய்ப்பாட்டு அலகுகளுடன் இச்சேர்மம் படிகமாகிறது. 

நிக்கல் குரோமேட்டு மஞ்சள் நிறத்தில் இருக்கும் மற்ற குரோமேட்டுகளைப் போலல்லாமல், அடர் நிறத்தில் உள்ளது. நிக்கல் குரோமேட்டின் அகச்சிவப்பு நிறமாலை இரண்டு வகையான உறிஞ்சுதல் பட்டைகளைக் காட்டுகிறது. முதலாவது Cr-O நீட்சி காரணமாக 925, 825 மற்றும் 800 செ.மீ−1 என்ற அளவில் உள்ள கோடுகளைக் கொண்டுள்ளது. இரண்டாவது Cr-O பாறை மற்றும் வளைவு காரணமாக 430, 395, 365 (மிகவும் பலவீனமானது) மற்றும் Ni-O நீட்சியால் உருவாக்கப்பட்ட 310 செ.மீ−1 என்ற அளவில் உள்ள கோடுகளைக் கொண்டுள்ளது.

## வினை
குறைந்த ஆக்சிசன் அழுத்தத்தில் சுமார் 600 °செல்சியசு வெப்பநிலையில் சூடாக்கும் போது, ​​நிக்கல் குரோமேட்டு சிதைவடைந்து நிக்கல் குரோமைட்டு சிபினல், நிக்கல் ஆக்சைடு மற்றும் ஆக்சிசனாக மாற்றம் அடைகிறது.

:4 NiCrO4 → 2 NiCr2O4 + 2 NiO + 3 O2 (வாயு)

## பிற தொடர்புகள்
நிக்கல் குரோமேட்டுகள் ஈந்தணைவிகளுடன் படிகமாக்கப்படலாம். உதாரணமாக, 1,10-பீனாந்த்ரோலினுடன் இது முச்சாய்வு ஆலிவ் நிற [Ni(1,10-பீனாந்த்ரோலின்)CrO4•3H2O]•H2O படிகங்களையும், ஆரஞ்சு நிற  Ni(1,10-பீனாந்த்ரோலின்)3Cr2O7•3H2O படிகங்களையும், மஞ்சள் நிறத் தூளளான Ni(1,10-பீனாந்த்ரோலின்)3Cr2O7•8H2O படிகத்தையும் உருவாக்கும்.

## மேற்கோள்கள்

பகுப்பு:நிக்கல் சேர்மங்கள்
பகுப்பு:குரோமேட்டுகள்
பகுப்பு:ஆக்சிசனேற்றிகள்
அரவம்பட்டி

**அரவம்பட்டி** (*Aravampatti*) என்பது இந்தியாவின் தமிழ்நாடு மாநிலத்தைச் சேர்ந்த  புதுக்கோட்டை மாவட்டத்திலுள்ள கந்தரவக்கோட்டை வருவாய்த் தொகுதியில் உள்ள ஒரு கிராமமாகும்.

## மக்கள் தொகையியல்
2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, அரவம்பட்டி கிராமத்தின்  மொத்த மக்கள் தொகை 1038 ஆகும். இம்மக்கள் தொகையில்  529 ஆண்களும் 509 பெண்களும் இருந்தனர். மொத்த மக்கள் தொகையில் 545 பேர் கல்வியறிவு பெற்றிருந்தனர். 

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி இங்கு மொத்தம் 265 குடும்பங்கள் வசித்தன. அரவம்பட்டி கிராமத்தின் மக்கள் தொகை 1092 ஆக இருந்தது. இதில் 557 ஆண்களும் 535 பெண்களும் இருந்தனர். 

0-6 வயதுடைய குழந்தைகளின் எண்ணிக்கை 134 ஆக இருந்தது. இது கிராமத்தின் மொத்த மக்கள் தொகையில் 12% ஆகும். அரவம்பட்டி கிராமத்தின் சராசரி பாலின விகிதம் 942 ஆகும். இது தமிழக மாநில சராசரியான 996 என்பதை விடக்குறைவு.  

புதுக்கோட்டை மாவட்டத்தை விட அரவம்பட்டி கிராமம் அதிக எழுத்தறிவு விகிதத்தைக் கொண்டுள்ளது. 2011 ஆம் ஆண்டில், அரவம்பட்டி கிராமத்தின் எழுத்தறிவு விகிதம் 73.6% ஆகவும், புதுக்கோட்டையின்  எழுத்தறிவு விகிதம் 68.6% ஆகவும் இருந்தது. இதில் ஆண் எழுத்தறிவு விகிதம் 83.2% ஆகவும், பெண் எழுத்தறிவு விகிதம் 63.62% ஆகவும் இருந்தது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
பைரோமெத்தீன்

**பைரோமெத்தீன்** (*Pyrromethene*) என்பது ஒரு வகையான கரிமச் சாயம் ஆகும். ஓர் ஒளிரும் சேர்மம் ஆகவும் இது கருதப்படுகிறது. திண்ம-நிலை சீரொளி சாயமாகப் பயன்படுத்தப்படுகிறது. கட்டமைப்பு நோக்குருவில் இது இயற்கையாகத் தோன்றும் டெட்ராபைரோல் வகை சேர்மங்களைப் போன்றது. ஒளியியல் மற்றும் உயிரியல் துறைகளில் முக்கிய பங்காற்றுகிறது. 

## மேற்கோள்கள்

பகுப்பு:சாயங்கள்
பகுப்பு:புளோரைடுகள்
பகுப்பு:பிரோல்கள்
பகுப்பு:போரான்-நைட்ரசன் சேர்மங்கள்
பெ. ந. பெரியண்ணன்

**பெ. ந. பெரியண்ணன்** (*P. N. Periannan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் சாலைகுள்ளச்சத்திரம்பட்டி கிராமத்தினைச் சேர்ந்தவர். பத்தாம் வகுப்பு வரை படித்துள்ள பெரியண்ணன் திராவிட முன்னேற்றக் கழகத்தினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பென்னாகரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1955 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:2009 இறப்புகள்
இரேவ்தர் சட்டமன்றத் தொகுதி

**இரேவ்தர் சட்டமன்றத் தொகுதி** *(Reodar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சிரோஹி மாவட்டத்தில் அமைந்துள்ளது. இரேவ்தர், ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
சியாங்ஃபெங் வூ

**சியாங்ஃபெங் வூ** (*Xiangfeng wu*) என்பது பண்டைய சீனாவில் காற்றின் திசையைச் சேகரித்து அளவிடப் பயன்படுத்தப்பட்ட காற்று ஆய்வுக் கருவியாகும். காற்றைக் குறிக்கும் பறவை என்பது இதன் பொருளாகும். 

## வரலாறு
சியாங்ஃபெங் வூ கண்டுபிடிப்பதற்கு முன்பு, பண்டைய சீனர்கள் காற்றின் திசையை அளவிட ஒரு கம்பத்தில் தொங்கவிடப்பட்ட பட்டு அல்லது துணி துண்டுகளைப் பயன்படுத்தினர். 1972 ஆம் ஆண்டின்  கிழக்கத்திய ஆன் வம்சத்தைச் சேர்ந்த ஒரு கல்லறையில் ஒரு சுவர் ஓவியத்தில் வானிலை காகம் கண்டுபிடிக்கப்பட்டதற்கான கல்வெட்டுச் சான்றுகள் கிடைக்கின்றன. சாங்கானில் உள்ள அரண்மனைகளைப் பற்றி மியாவோ சாங்கியன் எழுதிய 3 ஆம் நூற்றாண்டின் புத்தகமான சான்ஃபு ஊவாங்டு என்ற புத்தகம், காற்றின் திசையை அளவிடுவதற்காக ஒரு கோபுர கூரையில் அமைந்துள்ள ஒரு செப்பு பறவை வடிவ காற்று திசைகாட்டியை விவரிக்கிறது.

சியாங்ஃபெங் வூ கருவி ஒரு குறிப்பிட்ட திசையில் காற்று வீசினால் சுழற்றக்கூடிய ஒரு கம்பத்தின் உச்சியில் பொருத்தப்பட்ட செப்புத் துண்டுகளால் ஆனது. முதலில் இது வானிலை ஆய்வுக்கூடங்களில் பயன்படுத்தப்பட்டது. பின்னர் இவை அரசாங்க கோபுரங்கள் மற்றும் தனியார் வீடுகளில் நிறுவப்பட்டன.

## மேற்கோள்கள்

பகுப்பு:அளவிடும் கருவிகள்
பகுப்பு:காற்று
பகுப்பு:சீனக் கண்டுபிடிப்புக்கள்
மனோஜ் யாதவ் (பீகார்)

**மனோஜ் யாதவ்** (*Manoj Yadav*) என்பவர் இந்திய அரசியல்வாதியும் பீகார் மாநில சட்டமன்ற உறுப்பினரும் ஆவார். இவர் 2020ஆம் ஆண்டில் பெல்ஹர் சட்டமன்றத் தொகுதியிலிருந்து பீகார் சட்டமன்ற உறுப்பினராக ஐக்கிய ஜனதா தளம்  வேட்பாளராக தேர்ந்தெடுக்கப்பட்டார். இவர் 2020 தேர்தலில் இராச்டிரிய ஜனதா தளத்தின் சார்பில் மூன்று முறை சட்டமன்ற உறுப்பினராக இருந்த இராம்தியோ யாதவை தோற்கடித்தார்.

## தேர்தல் செயல்பாடு
### 2000

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
ஜனசக்தி ஜனதா தளம்

**ஜனசக்தி ஜனதா தளம்** (*Janshakti Janata Dal*) என்பது லாலு பிரசாத் யாதவின் மகன் தேஜ் பிரதாப் யாதவ் என்பவரால் 26 செப்டெம்பர் 2025 அன்று நிறுவப்பட்ட ஒரு இந்திய அரசியல் கட்சியாகும். யாதவ், 2025 ஆகத்து 18 அன்று, புதிய அரசியல் கட்சியை உருவாக்கினார். இது 2024 இந்திய பொதுத் தேர்தலுக்கு முன்னர் உருவாக்கப்பட்டதிலிருந்து பலேந்திர தாசு தலைவராக இருந்தார். தைனிக் ஜாக்ரண் இக்கட்சி 2020ஆம் ஆண்டு முதலில் பதிவு செய்யப்பட்டுள்ளது என்றார்.

2025 பீகார் சட்டப்பேரவைத் தேர்தலுக்கான கட்சியின் முதல் வேட்பாளர் பட்டியலில் மொத்தம் 21 வேட்பாளர்கள் இருந்தனர். வைசாலி மாவட்டத்தில் உள்ள மஹுவா சட்டமன்றத் தொகுதியில் போட்டியிடுவதாக யாதவ் அறிவித்தார்.

## தேர்தல் செயல்பாடு

### பீகார் சட்டப்பேரவைத் தேர்தல்

## 2025 பீகார் சட்டப்பேரவைத் தேர்தல்

## மேற்கோள்கள்

பகுப்பு:பீகார் அரசியல் கட்சிகள்
ராயமங்கலம், தமிழ்நாடு

**ராயமங்கலம் ** (*Rayamangalam*) என்பது இந்தியாவின் தமிழ்நாடு மாநிலம் செங்கல்பட்டு நகரத்திலிருந்து சுமார் 16.கி.மீ (தோராயமாக ) தொலைவிலும், திருப்போரூரிலிருந்து சுமார் 13 கி்.மீ (தோராயமாக)  தொலைவிலும் அமைந்துள்ள ஒரு சிறிய கிராமமாகும். இக்கிராமம் இந்தியாவின் தென் மாநிலமான தமிழ்நாட்டில் செங்கல்பட்டு மாவட்டதில் திருப்போரூர் வட்டத்தில் அமைந்துள்ளது. முள்ளிப்பாக்கம் பஞ்சாயத்தின் கீழ் வருகிறது. 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி இக் கிராமத்தில் 478 பேர் வசித்தனர். ராயமங்கலம் கிராமத்தில் சுமார் 116 வீடுகள் உள்ளன. கிராமத்தின் மொத்த புவியியல் பரப்பளவு 162.43 எக்டேராகும்.

## போக்குவரத்து
பின் வரும் பேருந்து சேவைகள் ராயமங்கலம் வழியாக இயக்கப்படுகின்றன.
* 75: செங்கல்பட்டிலிருந்து மானாம்பதி வரை ( முள்ளிப்பாக்கம், ராயமங்கலம், சென்னேரி வமியாக)

## குறிப்பிடத்தக்க இடங்கள்
* ஊராட்சி உன்றிய நடுநிலைப்பள்ளி, ராயமங்கலம்
* சிறீ முத்து மாரியம்மன் கோயில், ராயமங்கலம்
* விநாயகர் கோயில், ராயமங்கலம்
* அனுமன் கோயில், ராயமங்கலம்
* பரம்பெஞ்சேரி செக் டேம், ராயமங்கலம்

## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
இருகுளோரோ(1,5-வளைய ஆக்டாடையீன்)பலேடியம்

**இருகுளோரோ(1,5-வளைய ஆக்டாடையீன்)பலேடியம்**  (*Dichloro(1,5-cyclooctadiene)palladium*) என்பது C8H12Cl2Pd என்ற மூலக்கூற்று வாய்ப்பாட்டால் விவரிக்கப்படும் ஒரு கரிம பலேடியம் சேர்மமாகும். இவ்வாய்ப்பாட்டிலுள்ள  C8H12 வளைய ஆக்டா -1,5- டையீனைக் குறிக்கிறது. சுருக்கமாக PdCl2 என்று சுருக்கப்பட்டும் எழுதப்படுகிறது. குளோரோஃபார்மில் கரையக்கூடியதாக மஞ்சள் நிறத்தில் திடப்பொருளாகக் காணப்படுகிறது.  எக்சு-கதிர் படிகவியலின் படி, Pd மையம் ஒரு சதுர தளமாகும். இந்த அணைவுச் சேர்மத்தை ஐதரோகுளோரிக் அமிலத்தில் கரைத்த டெட்ராகுளோரோபல்லேடேட்டை வளைய ஆக்டா-1,5-டையீனுடன் சேர்த்து வினைபுரியச் செய்து தயாரிக்க முடியும்.

## மேலும் காண்க
*டைகுளோரோ(1,5-வளைய ஆக்டாடையீன்) பிளாட்டினம்(II)

## மேற்கோள்கள்


பகுப்பு:பலேடியம் சேர்மங்கள்
பகுப்பு:ஒருபடித்தான வினையூக்கியியல்
பகுப்பு:குளோரோ ஒருங்கிணைவுச் சேர்மங்கள்
பகுப்பு:வளைய ஆக்டாடையீன் சேர்மங்கள்
இரத்தினகிரி - 1

**இரத்தினகிரி - 1** *(RTN 1)* எனப்படும் இந்த நெல் வகை, பன்னாட்டு நெல் - 8 மற்றும் **இரத்தினகிரி - 24** ஆகிய நெல் இரகங்களை இணைத்து உருவாக்கப்பட்ட மகாராட்டிர புதிய நெல் இரகமாகும். நீர்ப்பாசன வசதியுள்ள இந்தியாவின் அனைத்து மாநிலங்களிலும் பயிரிடக்கூடிய இந்நெல் வகை, குறைந்த நடுத்தர கால அளவான, 115 நாட்களில் அறுவடைக்கு வரக்கூடியதாக கருதப்படுகிறது. அரைக் குள்ளப் பயிராக வளரியல்புக் (100 - 105 செ.மீ) கொண்ட இதன் தானியங்கள்,  நீளமாகவும், தடித்தும் காணப்படும். மிதமான குலைநோய் எதிர்ப்பு, மற்றும்  பாக்டீரியாவின்  இலை கருகல் நோய் பாதிப்பிற்கு  ஆளாகக்கூடிய இது, கூல மகசூல் ஒரு எக்டேருக்கு சுமார் 4,700 - 5,000 கிலோ ஆகும். மேலும் இந்த புதிய நெல் இரகத்தை 1990 இல் வெளியிடப்பட்டதாக அறியப்பட்டது. வேறொரு மூலத்தின்படி, மே 15, 1990 இல் அறிவிக்கப்பட்ட திகதியாகவும் கூறப்பட்டுள்ளது.

## சுருக்கம்
பன்னாட்டு நெல் - 8 மற்றும் இரத்தினகிரி - 24 இனத்தைச் சேர்ந்த  சொரசொரப்பான நெல் வகையான இது (RTN 500), 1978 - 1980 களின்  சம்பா சாகுபடி பருவத்தில் சிர்கான் எனும் உள்ளூர் சோதனைகளில் சராசரியாக ஒரு எக்டேருக்கு  5,617 கிலோ விளைச்சலை கொடுத்ததாகவும், இது பூர்வீக தைச்சுங் 24.1% விஞ்சியது என்றும்,   1981 இல்  சம்பா சாகுபடி  பருவத்தில் மகாராட்டிர மாநில ஒருங்கிணைந்த சோதனைகளில் இது ஒரு எக்டேருக்கு   5,284 கிலோ மகசூலைக் கொடுத்தது. மேலும் மண்டலம் IV இல் அகில இந்திய ஒருங்கிணைந்த சோதனையில் நேரடி விதைப்பு மற்றும் நடவு செய்த பிறகு உள்ளூர் தரநிலைகளை விட முறையே 60.7 மற்றும் 21.4% அதிகமாகும்.  நீண்ட மற்றும் தடித்த வெள்ளை தானியங்களைக் கொண்டுள்ள இது, 20 நாள் செயலற்ற காலமும், மேலும் இது உறைவிடமற்ற, உடையாத, கதிரடிக்க மற்றும் சமைக்க எளிதானதாக உள்ளது என கருதப்படும் இதன்  அரிசியில் அவல் தயாரிப்பதற்கு ஏற்றது.

### குறிப்பு
* வெளியிடப்பட்ட ஆண்டு : 1986 (வேறுபட்ட மூலாதாரம்) 
* காலம் : (115 - 120 நாட்கள்)
* மகசூல் (குவிண்டால் / எக்டேர்) : 35 - 40 (வேறுபட்ட மூலாதாரம்)
* முக்கிய அம்சங்கள்: நீண்ட தடித்த தானியங்கள், குலைநோய் மற்றும் கழுத்து குலைநோய்க்கு மிதமான எதிர்ப்புத் திறன் கொண்டவை, சர்வதேச அளவில் சாம்பியாவில் பாசன சூழலுக்காக வெளியிடப்படுகின்றன.
* இரத்தினகிரி - 1 நெல் இரகத்தை, ஆந்திர மாநிலத்திலும் பயிரிடப்படுவதாக அறியப்பட்டது.

## இவற்றையும் காண்க
* இரத்தினகிரி, மகாராட்டிர மாநில, ரத்னகிரி மாவட்டத்தில் உள்ள துறைமுக நகர்.
* இரத்தினகிரி பாலமுருகன் கோயில்

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
டௌ செயல்முறை

**டௌ செயல்முறை** (Dow process) என்பது  குளோரோபென்சீனின் நீராற்பகுப்பு வினை மூலம் பீனால் உற்பத்தி செய்யும் ஒரு முறையாகும்.

## தயாரிப்பு
பென்சீனை ஒரு பென்சைன் இடைநிலை வழியாக அணுக்கருகவர் பொருள் அரோமாட்டிக் பதிலீடு மூலம் உடனடியாக குளோரோபென்சீனாக மாற்றலாம். குளோரோபென்சீனை நீரிய சோடியம் ஐதராக்சைடுடன் சேர்த்து 300 பார் அழுத்தத்தில் 350 பாகை செல்சியசு வெப்பநிலைக்கு சூடுபடுத்தலாம் அல்லது உருகிய சோடியம் ஐதாக்சைடை 350 பாகை செல்சியசு வெப்பநிலைக்கு சூடுபடுத்தி சோடியம் பீனாக்சைடைத் தயாரிக்கப்படுகிறது. பின்னர் இதை அமிலமயமாக்கல் வினைக்கு உட்படுத்தினால் பீனால் கிடைக்கும்.. 1-[14C]-1-குளோரோபென்சீன் நீரிய சோடியம் ஐதராக்சைடுடன் சேர்க்கப்பட்டு 395 பாகை செல்சியசு வெப்பநிலைக்கு சூடுபடுத்தப்பட்டால் 1-[14C]-பீனால் 54% அளவுக்கு உருவாகிறது. அதேவேளையில் 2-[14C]-பீனால் 43% கிடைக்கிறது.   

## மேற்கோள்கள்


பகுப்பு:வேதியியல் செயல்முறைகள்
பட்டிபுலம்

**பட்டிபுலம்** (*Pattipulam*) என்ற கிராமம் இந்தியாவின் தென்மாநிலமான தமிழ்நாட்டின் செங்கல்பட்டு மாவட்டத்தில் திருப்போரூர் வட்டத்தில் அமைந்துள்ளது. இந்த கிராம ஊராட்சியானது திருப்போரூர் ஊராட்சி ஒன்றியத்திற்கு உட்பட்டதாகும். பட்டிபுலம் கிராமமானது திருப்போரூர் சட்டமன்றத் தாெகுதிக்கும், காஞ்சிபுரம் மக்களைவத் தொகுதிக்கும் உட்பட்டதாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பட்டிபுலம் கிராமத்தில் மொத்தம் 591 குடும்பங்கள் வசித்தன. கிராமத்தின் மக்கள் தொகை 2250 ஆக இருந்தது. இதில் 1140 ஆண்களும் 1110 பெண்களும் இருந்தனர். 

0-6 வயதுடைய குழந்தைகளின் எண்ணிக்கை 264 ஆக இருந்தது. இது கிராமத்தின் மொத்த மக்கள் தொகையில் 11.73% ஆகும். பட்டிபுலம் கிராமத்தின் சராசரி பாலின விகிதம் 974 ஆகும். இது தமிழக மாநில சராசரியான 996 என்பதை விடக்குறைவு.  

## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
பிரதாப் லால் பீல்

**பிரதாப் லால் பீல்** *(Pratap Lal Bheel)* (பிறப்பு: ஜனவரி 6, 1969) இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில்  கோகுந்தா சட்டமன்றத் தொகுதியில் போட்டியிட்டு வென்றார். இத்தொகுதியானது உதய்பூர் மாவட்டத்தில் அமைந்துள்ளது. 

2023 இல் நடைபெற்ற இராசத்தான் சட்டமன்றத் தேர்தலில் கோகுந்தா சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட பிரதாப் லால் தனது நெருங்கிய போட்டியாளரான இந்திய தேசிய காங்கிரசு கட்சியின் வேட்பாளரான மங்கி லாலை விட 3665 வாக்குகள் அதிகம் பெற்று வெற்றிபெற்றார்.
## தேர்தல் முடிவுகள்
### 2023

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1969 பிறப்புகள்
மிதாகாலி பல் விளையாட்டு வளாகம்

**மிதாகாலி பல் விளையாட்டு வளாகம்** (*Mithakhali Multi Sports Complex*) இந்தியாவின் குசராத்து மாநிலத்திலுள்ள அகமதாபாத்தில் இருக்கும் மிதாகாலியில் அமைந்துள்ள பல விளையாட்டு வளாகமாகும். இதுவொரு உட்புற விளையாட்டு மைதானம் ஆகும். 2007 ஆம் ஆண்டு அகமதாபாத்து நகரத்தில் உட்புற விளையாட்டை ஊக்குவிப்பதற்காக கட்டப்பட்டது. பன்னாட்டு தரத்தில் மேசைப்பந்து விளையாட்டு மைதானம், வெளிப்புற கூடைப்பந்து மைதானம் மற்றும் பூப்பந்து விளையாட்டு மைதானம் ஆகியவை இங்கு உள்ளன. அகமதாபாத் நகராட்சி இவ்விளையாட்டு வளாகத்தை நிர்வகிக்கிறது. மேலும் இங்கு சக்கர காலணி மற்றும் மேசைப் பந்து விளையாட்டுகளுக்கான தேசிய அளவிலான விளையாட்டுப் போட்டிகள் நடந்தன. 

## மேற்கோள்கள்


பகுப்பு:அகமதாபாத்
பாரா (உ.பி.) சட்டமன்றத் தொகுதி

**பாரா சட்டமன்றத் தொகுதி** (*Bara Assembly constituency*) என்பது இந்தியாவின் உத்தரப்பிரதேசத்தின் பிரயாக்ராஜ் மாவட்டத்தில் உள்ள பாரா நகரத்தை உள்ளடக்கிய உத்தரப்பிரதேச சட்டமன்றத்தின் தொகுதியாகும்.

பிரயாக்ராஜில் உள்ள ஐந்து சட்டமன்றத் தொகுதிகளில் பாராவும் ஒன்றாகும். 2008 முதல், இந்த சட்டமன்றத் தொகுதி 403 தொகுதிகளில் ஒன்றாக 264 எனும் தொகுதி எண்ணைக் கொண்டுள்ளது.

## சட்டப்பேரவை உறுப்பினர்கள்

## தேர்தல் முடிவுகள்
### 2022

## 2017
பாரதிய ஜனதா கட்சி வேட்பாளர் மருத்துவர் அஜய் குமார் 2017 உத்தரப்பிரதேச சட்டப்பேரவைத் தேர்தலில் சமாஜ்வாடி கட்சி வேட்பாளர் அஜயைத் தோற்கடித்து 34,053 வாக்குகள் வித்தியாசத்தில் வெற்றி பெற்றார்.

## 2012
சமாஜ்வாடி கட்சி வேட்பாளர் அஜய் குமார், பாஜக வேட்பாளர் விபாவ்நாத் பாரதியை தோற்கடித்தார்.

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
அக்ரிடோதெரசு லுகோசெபாலசு

**செம்மார்பக நாகணவாய்** எனப் பொதுவாக அழைக்கப்படும் *அக்ரிடோதெரசு லுகோசெபாலசு* (*Acridotheres leucocephalas*) என்பது *துர்னிடே* குடும்பத்தைச் சேர்ந்த ஒரு பறவைச் சிற்றினமாகும்.

இது தாய்லாந்து, லாவோஸ், கம்போடியா, வியட்நாமில் காணப்படுகிறது.

## விளக்கம்
இது மஞ்சள் நிற அலகினையும் சாம்பல் நிற மேற்பகுதிகளையும் கொண்டுள்ளது.

## மேற்கோள்கள்

பகுப்பு:மைனா
நிக்கல் டங்சுடேட்டு

**நிக்கல் டங்சுடேட்டு** (*Nickel tungstate*) என்பது NiWO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிக்கல், தங்குதன், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. 

## தயாரிப்பு
நிக்கல்(II) நைட்ரேட்டுடன் சோடியம் டங்சுடேட்டைச் சேர்த்து வினைபுரியச் செய்தால் நிக்கல் டங்சுடேட்டு உருவாகும்:

:Ni(NO3)2 + Na2WO4 → NiWO4 + 2 NaNO3 

நிக்கல்(II) ஆக்சைடுடன்  தங்குதன்(VI) ஆக்சைடைச் சேர்த்து வினை புரியச் செய்தாலும் நிக்கல் டங்சுடேட்டைத் தயாரிக்கலாம்.

அம்மோனியம் மெட்டாடங்சுடேட்டுடன்  நிக்கல்(II) நைட்ரேட்டைச் சேர்த்து வினைபுரியச் செய்தாலும்  அல்லது சோடியம் டங்சுடேடு, நிக்கல்(II) குளோரைடு மற்றும் சோடியம் குளோரைடு ஆகியவற்றின் வினையினாலும் கூட நிக்கல் டங்சுடேட்டைத் தயாரிக்கலாம். 

நிக்கல் டங்சுடேட்டு 700 °செல்சியசு வெப்பநிலையில் ஒரு கட்ட மாற்றத்திற்கு உட்படுகிறது.

## பண்புகள்
நிக்கல் டங்சுடேட்டு வெளிர் பழுப்பு நிறத்தில், மணமற்ற திடப்பொருளாகக் காணப்படுகிறது. இது நீரில் கரையாது. படிக உருவமற்ற வடிவம் பச்சை நிறத்திலும், பல்படிக வடிவம் பழுப்பு நிறத்திலும் இருக்கும்.  P2/c (எண். 13) என்ற இடக்குழுவில் ஒற்றைச்சரிவச்சு படிக அமைப்பில் உல்பிரமைட்டு  படிக அமைப்பில் படிகமாகிறது.>

## பயன்கள்
நிக்கல் டங்சுடேட்டுக்கு வணிக ரீதியான பயன்பாடுகள் இல்லை. ஓர் ஒளிச்சேர்க்கை வினையூக்கியாகவும், ஈரப்பத உணரிகளிலும், மின்கடத்தா ஒத்ததிரிவிகளிலும் ஆய்வு செய்யப்பட்டுள்ளது. இது சமச்சீரற்ற மீமின்தேக்கிகளுக்கு ஒரு நம்பிக்கைக்குரிய எதிர்மின்வாய்  பொருளாகவும் கருதப்படுகிறது.

## பிற சேர்மங்கள்
நிக்கல் டங்சுடேட்டு அம்மோனியாவுடன் சேர்ந்து சேர்மங்களை உருவாக்குகிறது.  உதாரணமாக NiWO4·2NH3·H2O சியான் படிகங்களாகவும், NiWO4·4NH3 பச்சை படிகங்களாகவும்,  NiWO4·5NH3·H2O அடர் நீல படிகங்களாகவும் அல்லது நீரற்ற NiWO4·6NH3 படிகம் ஊதா நிறமாகவும், எக்சமீனின் எண்ணீரேற்று அடர் நீல நிறமாகவும் காணப்படுகின்றன.

## மேற்கோள்கள்

பகுப்பு:நிக்கல் சேர்மங்கள்
பகுப்பு:டங்சுடேட்டுகள்
பீனா பரத்வாஜ்

**பீனா பரத்வாஜ்** (*Beena Bhardwaj*) என்பவர் இந்திய அரசியல்வாதியும் உத்தரப் பிரதேச சட்டமன்ற மேனாள் உறுப்பினரும் ஆவார். இவர் உத்தரப்பிரதேசத்தின் 14ஆவது சட்டமன்றத்தில் பிலாசுபூர் சட்டமன்றத் தொகுதியில் 2002ஆம் ஆண்டு சமாஜ்வாதி கட்சியினை பிரதிநிதித்துவப்படுத்தி சட்டமன்ற உறுப்பினராகப் பணியாற்றினார். பரத்வாஜ் 2017இல் பாரதிய ஜனதா கட்சியில் சேர்ந்தார்.

## மேற்கோள்கள்

பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:வாழும் மக்கள்
கேமலதா திவாகர்

**கேமலதா திவாகர் குசுவாகா** (Hemlata Divakar) என்பவர் பாரதிய ஜனதா கட்சியினைச் சேர்ந்த இந்திய அரசியல்வாதியும் உத்தரப்பிரதேச சட்டமன்ற மேனாள் உறுப்பினரும் ஆவார். திவாகர் 2017 முதல் 2022 வரை ஆக்ரா மாவட்டத்தில் உள்ள ஆக்ரா கிராமப்புறத் தொகுதியிலிருந்து உத்தரப் பிரதேச சட்டப்பேரவை உறுப்பினராக இருந்தார். இவர் 2012ஆம் ஆண்டில் சமாஜ்வாதி கட்சியின் வேட்பாளராக உ. பி. சட்டமன்றத் தேர்தலில் போட்டியிட்டார். தற்பொழுது திவாகர் ஆக்ரா மாநகராட்சியின் மாநகர தந்தையாக உள்ளார்.

## தேர்தல் செயல்பாடு
### 2017

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
கரீம்பேட்டை மாதங்கி இராமகிருஷ்ணன்

**கரீம்பேட்டை மாதங்கி இராமகிருஷ்ணன்** (Karimpat Mathangi Ramakrishnan) (1934-27 அக்டோபர் 2025) என்பவர் இந்திய குழந்தை அறுவை சிகிச்சை நிபுணரும் சென்னை கீழ்ப்பாக்கம் மருத்துவக் கல்லூரியில் தீக்காயங்கள், வடிவமைப்பறுவை அறுவை சிகிச்சை துறையின் மேனாள் தலைவரும் ஆவார். 

## மருத்துவ பணி
1934-ல் பிறந்த மாதங்கி சென்னை மதராசு மருத்துவக் கல்லூரியில் இளநிலை மருத்துவப் படிப்பினை முடித்தார். இதன் பின்னர், ஐக்கிய நாடு, ஐக்கிய இராச்சியம் உள்ளிட்ட நாடுகளில்     ஒட்டுறுப்பு அறுவை மருத்துவத்துவத்தில் மேம்பட்ட மருத்துவ பயிற்சியினை முடித்தார். மாதங்கி சென்னை கீழ்ப்பாக்கம் மருத்துவக் கல்லூரியில் தீக்காயங்கள், வடிவமைப்பறுவை அறுவை சிகிச்சை துறையினை உருவாக்கி அதன் தலைவராகப் பல ஆண்டுகள் பணியாற்றினார்.

இவர் மருத்துவக் கல்லூரி பணியிலிருந்து ஓய்வு பெற்ற பிறகு, சென்னை காஞ்சி காமகோடி குழந்தைகள் அறக்கட்டளை மருத்துவமனையில் பணியில் சேர்ந்தார். இங்கு குழந்தை தீவிர தீக்காய பராமரிப்பு பிரிவு மற்றும் வடிவமைப்பறுவை சிகிச்சையின் தலைவராக இருந்தார்.

## விருது
சக மதிப்பாய்வு செய்யப்பட்ட மருத்துவ ஆய்விதழ்களில் வெளியிடப்பட்ட பல மருத்துவ ஆவணங்களை மாதங்கி இராமகிருஷ்ணன் வெளியிட்டுள்ளார். இந்திய சுசுருதா சமூகத்தின் சுசுருதா தங்கப் பதக்கம், இந்திய அறுவை சிகிச்சை நிபுணர்கள் சங்கத்தின் அரி ஓம் ஆசிரமம் விருது, தேசிய பர்ன்சு அகாதமியின் வாழ்நாள் சாதனையாளர் விருது உள்ளிட்டப் பல விருதுகளைப் பெற்றுள்ளார். 2002ஆம் ஆண்டில், இந்திய அரசால் நான்காவது மிக உயர்ந்த இந்திய குடிமகன் விருதான பத்மசிறீ விருது இவருக்கு வழங்கப்பட்டது.

## இறப்பு
மாதங்கி இராமகிருஷ்ணன் 2025 அக்டோபர் 27 அன்று தனது 91ஆவது வயதில் சென்னையில் காலமானார்.

## மேலும் காண்க
* ஒட்டுறுப்பு அறுவை மருத்துவம்

## மேற்கோள்கள்

## வெளியிணைப்புகள்
* 
* 
* 

பகுப்பு:மதராசு மருத்துவக் கல்லூரி மேனாள் மாணவர்கள்
பகுப்பு:1934 பிறப்புகள்
பகுப்பு:2025 இறப்புகள்
பகுப்பு:ஊர்ப் பெயரால் அறியப்படும் மக்கள்
கடம் கங்கா ரெட்டி

**கடம் கங்கா ரெட்டி** (Gaddam Ganga Redti) (12 ஜூலை 1933-2017) ஆந்திராவைச் சேர்ந்த தெலுங்கு தேசம் கட்சித் தலைவர் ஆவார். நிஜாமாபாது மக்களவைத் தொகுதியைப் பிரதிநிதித்துவப்படுத்தி மக்களவை உறுப்பினராகப் பணியாற்றினார். மேலும் பத்தாவது, பன்னிரண்டாவது  மற்றும் பதின்மூன்றாவது மக்களவைக்குத் தேர்ந்தெடுக்கப்பட்டார். உடல்நலம் சரியில்லாத இருந்த கடம் கங்கா ரெட்டி தனது 84 வயதில் ஐதராபாத்திலுள்ள தனது இல்லத்தில் 2017 இல் இறந்தார்.

## மேற்கோள்கள்

பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:2017 இறப்புகள்
பகுப்பு:1933 பிறப்புகள்
சாதோல் சட்டமன்றத் தொகுதி

**சாதோல் சட்டமன்றத் தொகுதி** *(Jhadol Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. சாதோல், உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
சில்பகலா வேதிகா

**சில்பகலா வேதிகா** (*Shilpakala Vedika*) என்பது இந்தியாவின் தெலங்காணாவில் அமைந்துள்ள ஒரு சுடுமண்ணால் கட்டப்பட்ட கலையரங்கமும், மாநாட்டு மையமும் ஆகும். இந்த அரங்கம் 60,000 சதுர அடி (5,600 மீ2) பரப்பளவைக் கொண்டுள்ளது.  “சில்பம்” என்றால் சிற்பம் என்றும், “கலா” என்றால் கலை என்றும், வேதிகா என்றால் தளம் என்றும் பொருள். எனவே இது ஒரு கலைகளுக்கான சிற்பத் தளமாகும்.

மாநாட்டு மையத்தில் ஒரு அரங்கம் உள்ளது. இது வடிவமைப்பில் நெகிழ்வானது. பல்வேறு வகையான உள்ளமைவுகளை வழங்குகிறது. மேலும் இது தெலுங்குத் திரைப்படங்களின் இசை வெளியீட்டுச் செயல்பாடுகளுக்கு பெயர் பெற்றது.

## அரங்கம்
thumb|அரங்கத்தின் துவக்க விழாவின் அறிவிப்புப் பலகை
2001 ஆம் ஆண்டு ஐக்கிய ஆந்திரப் பிரதேச அரசாங்கத்தின் கீழ் கட்டப்பட்ட இந்த சில்பகலா வேதிகா, 60,000 சதுர அடி (5,600 மீ2) பரப்பளவில், 5 ஏக்கர் (20,000 மீ2) நிலத்தில், 2,500 பேர் அமரக்கூடிய வகையில் அமைந்துள்ளது. இது 2002 ஜூன் 15 அன்று அப்போதைய ஐக்கிய ஆந்திரப் பிரதேச முதலமைச்சர் நா. சந்திரபாபு நாயுடு அவர்களால் திறந்து வைக்கப்பட்டது. அன்றைய ஐக்கிய பிரதேச ஆளுநர் சி. ரங்கராஜன் தொடக்க விழாவில் தலைமை விருந்தினராக கலந்து கொண்டார்.

இந்த அரங்கத்தில் ஒரு பத்திரிகையாளர் அறை, சிற்றுண்டிச்சாலை, பல்லூடக கணினி அறை மற்றும் பசுமை அறைகள் உள்ளன.

## விருது
தொழில்துறை கட்டமைப்பு அல்லாத கட்டமைப்புகளின் புதுமையான சில்பகலா வேதிகா பல்நோக்கு உட்புற கலையரங்கத்தை வடிவமைத்ததற்காக ஐதராபாத்தைச் சேர்ந்த எஸ். சத்தியநாராயணாவுக்கு 2006 ஆம் ஆண்டுக்கான விருது வழங்கப்பட்டது.

## இதனையும் காண்க
* திரைப்பட நகர்

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இந்தியக் கட்டிடங்கள்
தங்க நாகணவாய்

*தங்க நாகணவாய்*  (*Mino anais-மினோ அனாயிசு*) என்பது *துடர்னிடே* குடும்பத்தைச் சேர்ந்த ஒரு நாகணவாய்ச் சிற்றினம் ஆகும். இது நியூ கினியில் காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான தாழ்நிலக் காடுகளாகும். வகைப்பாட்டியலாளர் லெசன், இந்த பறவைக்கு பதினொரு வயதில் இறந்த தனது மகள் அனாயிசின் நினைவாகப் பெயரிட்டார்.

## மேற்கோள்கள்
திரைப்பட நகர்

[வலது|thumb|200x200px|மாதாபூரில் உள்ள ஐதராபாத்து சர்வதேச மாநாட்டு மையம், 2007 முதல் [தென்னிந்திய பிலிம்பேர் விருதுகள் வழங்கும் மையமாக இருந்து வருகிறது ]]
**திரைப்பட நகர்** (*Film Nagar*) **பிலிம் நகர்**, **டின்செல் டவுன்** அல்லது **டோலிவுட்** என்றும் அழைக்கப்படும் இது இந்தியாவின் தெலங்காணாவின் தலைநகர் ஐதராபாத்தின் மேற்குப் பகுதியில் உள்ள ஒரு சுற்றுப்புறப் பகுதியாகும். தெலுங்குத் திரப்படங்களின் பல வரலாற்று படப்பிடிப்புத் தளங்கள் உட்பட பல பொழுதுபோக்குத் துறையின் இருப்பிடமாக இது குறிப்பிடத்தக்கது. இப்பகுதி பெரும்பாலும் ஜூபிலி மலையின் பகுதியாகும். மேலும் பஞ்சாரா மலைப் பகுதியின் ஒரு சிறிய பகுதியும் ஆகும். இப்பகுதி தெலுங்கு திரைப்படத் துறையின் தலைமையகமாகவும், சிரஞ்சீவி, வெங்கடேஷ், அல்லு அர்ஜுன், நாகார்ஜுனா, ஜூனியர் என்டிஆர், பிரம்மாஜி, மோகன் பாபு மற்றும் பாலகிருஷ்ணா போன்ற பல தெலுங்குத் திரைப்பட பிரமுகர்களின் குடியிருப்பு மையமாகவும் உள்ளது.

இப்பகுதி மற்றும் அருகிலுள்ள பகுதிகளில் இராமநாயுடு ஸ்டுடியோஸ், அன்னபூர்ணா ஸ்டுடியோஸ். ராமகிருஷ்ணா ஸ்டுடியோஸ்; பத்மாலயா ஸ்டுடியோஸ், சப்தாலயா தியேட்டர்ஸ்; வைஷ்ணோ அகாடமி; வைஜயந்தி மூவிஸ், ஸ்ரீ லட்சுமி பிரசன்னா பிக்சர்ஸ்; ஸ்ரீ வெங்கடேஸ்வரா கிரியேஷன்ஸ், ஃபயர் ஃப்ளை கிரியேட்டிவ் ஸ்டுடியோஸ் மற்றும் மகுட விஎஃப்எக்ஸ் போன்ற மிகப்பெரிய திரைப்பட தயாரிப்பு நிறுவனங்கள் அமைந்துள்ளன. சில்பகலா வேதிகா , தென்னிந்திய பிலிம்பேர் விருது விழாவின் தாயகமான ஐதராபாத்து சர்வதேச மாநாட்டு மையம் ஆகியவை அருகிலேயே அமைந்துள்ளன.

## போக்குவரத்து
தெலங்காணா மாநிலப் போக்குவரத்துப் பேருந்துகள் திரைப்பட நகரை ஐதராபாத்தின் பிற பகுதிகளுடன் இணைக்கிறது. அருகிலுள்ள ஐதரபாத் எம்.எம்.டி.எஸ் ஹைடெக் நகரத்திலும், ஐதராபாத் மெட்ரோ நிலையம் ஜூபிலி மலையிலும் உள்ளது.

## மேற்கோள்கள்

பகுப்பு:Pages using gadget WikiMiniAtlas
பகுப்பு:இந்தியக் கட்டிடங்கள்
கோ. நாச்சியார்

**கோவிந்தப்ப நாச்சியார்** (*G Nachiyar*) இந்தியாவைச் சேர்ந்த ஒரு கண் மருத்துவர். அரவிந்த் கண் பராமரிப்பு அமைப்பின் இணை நிறுவனர் என்றும் அறியப்படுகிறார். 1940ஆம் ஆண்டு செப்டம்பர் மாதம் 15ஆம் தேதியன்று பிறந்தார். மனிதவளத் துறையின் இயக்குநர் ஓய்வு பெற்றவராகவும், தமிழ்நாட்டின் மதுரையில் உள்ள அரவிந்த் கண் மருத்துவமனைகள் மற்றும் முதுகலை கண் மருத்துவ நிறுவனத்தின் துணைத் தலைவராகவும் பணியாற்றுகிறார்.

## இளமைக்காலம்
நாச்சியார் 1962 ஆம் ஆண்டு சென்னைப் பல்கலைக்கழகத்தில் பட்டம் பெற்றார். 1969 ஆம் ஆண்டு மதுரை மருத்துவக் கல்லூரியில் கண் மருத்துவத்தில் முதுகலைப் பட்டம் பெற்றார். சிகாகோவின் இல்லினாய்சு பல்கலைக்கழகத்தில் கண் நோயியலில் மேலும் நிபுணத்துவம் பெற்றார். மேலும் மாசசூசெட்சின் பாசுடனில் உள்ள ஆர்வார்டு மருத்துவப் பள்ளியில் மருத்துவம் அல்லாத உறுப்பினர் தகுதியை முடித்தார்.

## தொழில்
மதுரை மருத்துவக் கல்லூரியில் உதவிப் பேராசிரியராக தனது வாழ்க்கையைத் தொடங்கினார்.  உயர்தர, மலிவு விலையில் கண் பராமரிப்பு மூலம் தவிர்க்கக்கூடிய குருட்டுத்தன்மையை அகற்றும் நோக்கத்துடன் 1976 ஆம் ஆண்டு அரவிந்த் கண் மருத்துவமனையை நிறுவிய கோவல் அறக்கட்டளையின் நிறுவன உறுப்பினர்களில் ஒருவரானார்

நடுத்தர அளவிலான கண் மருத்துவ பணியாளர் திட்டத்தை உருவாக்குவதில் நாச்சியார் முக்கிய பங்கு வகித்தார். இத்திட்டம் கண் பராமரிப்பில் கட்டமைக்கப்பட்ட பயிற்சி மூலம் கிராமப்புறங்களைச் சேர்ந்த பெண்களுக்கு அதிகாரம் அளிக்கும் திட்டமாகும். நரம்பியல்-கண் மருத்துவம் மற்றும் கண்புரை நோய் துறைகளுக்கு தலைமை தாங்கினார். கண் மருத்துவர்களுக்கான இந்தியாவின் முதல் நுண் அறுவை சிகிச்சை பயிற்சித் திட்டத்தைத் தொடங்கினார். மேலும் தொலைதூரப் பகுதிகளில் கண் சிகிச்சையை வழங்க சமூக நல முகாம்களை ஒருங்கிணைத்தார்.

இவரது தலைமையின் கீழ், அரவிந்த் 14 மருத்துவமனைகள், நூற்றுக்கும் மேற்பட்ட பார்வை மையங்கள் மற்றும் ஆரோலேப் மற்றும் இலாய்கோ போன்ற நிறுவனங்களின் வலையமைப்பாக விரிவடைந்தார். 2011 ஆம் ஆண்டில் மருத்துவப் பணியிலிருந்து ஓய்வு பெற்ற பிறகு, ஆரோஃபார்மில் கரிம விவசாயத்தை நிர்வகிப்பதோடு, அரவிந்தின் வளர்ச்சிக்கும்  தொடர்ந்து பங்களித்து வருகிறார்.

## வெளியீடுகளும் பங்களிப்பும்
நாச்சியார் பதினாறுக்கும் மேற்பட்ட புத்தகங்களை எழுதி பங்களித்துள்ளார்.  கண்களுக்குள் உள்ளகக் கட்டிகளில் பார்வைத் துறை குறைபாடுகள் (1980), கண் உடற்கூறியல் (1986), மற்றும்நரம்பியல் கண்மருத்துவம்: முதுகலைப் பட்டதாரிகளுக்கான ஒரு கையேடு (1995) ஆகியவை இவர் எழுதி வெளியிட்டுள்ள நூல்களில் அடங்கும். தொடர்புடைய கண் மருத்துவப் பணியாளர்களுக்கான கல்வி கையேடுகளைத் திருத்தி 55 எண்ணிக்கைக்கும் மேற்பட்ட ஆராய்ச்சிக் கட்டுரைகளை வெளியிட்டார்.

தமிழ்நாடு கண் மருத்துவ சங்கத்தின் தலைவர் மற்றும் மனோன்மணியம் சுந்தரனார் பல்கலைக்கழகத்தின் சிண்டிகேட் உறுப்பினர் உட்பட பல்வேறு நிறுவனங்களில் தலைமைப் பொறுப்புகளை வகித்துள்ளார். இந்திய நரம்பியல் சங்க இதழின் ஆலோசனை ஆசிரியராகவும், நோயாளி கல்வி இதழான கண்ணொளியின் நிர்வாக ஆசிரியராகவும் இருந்தார்.

## விருதுகள்
*இந்திய அரசாங்கத்தின் பத்மசிறீ விருது (2024) 
*வாழ்நாள் சாதனையாளர் - சென்டர் ஃபார் சைட்டு, ஐ போகசு 2018

## மேற்கோள்கள்


பகுப்பு:1940 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்தியப் பெண் அறிவியலாளர்கள்
சேய் அணை

**சேய் அணை** (*Sei Dam*) இந்தியாவின் இராசத்தான் மாநிலத்திலுள்ள உதய்பூர் மாவட்டத்தில் இருக்கும் கோட்ரா தாலுகாவில் சபர்மதி ஆற்றின் துணை ஆறான  சேய் ஆற்றின் மீது கட்டப்பட்டுள்ளது. ஒரு மண் ஈர்ப்பு அணையான இது சேய் திருப்பிவிடும் அணை என்ற பெயராலும் அழைக்கப்படுகிறது. அணையின் முதன்மை நோக்கம் பாலி மாவட்டத்தில் உள்ள இயவாய் ஆற்றில் உள்ள இயவாய் அணைக்கு திருப்பி விடப்படும் தண்ணீரை சேமிப்பதாகும். 

அணைக்கட்டு பகுதியில் சேய் ஆற்றின் நீர்ப்பிடிப்புப் பகுதி 320 சதுர கிலோமீட்டர்கள் ஆகும். சேய் அணையின் கட்டுமானம் 1977 ஆம் ஆண்டு தொடங்கப்பட்டு 1978 ஆம் ஆண்டு  ரூ. 4.07 கோடி செலவில் நிறைவடைந்தது.

உதய்பூர் நகரத்திலிருந்து உதய்பூர்-பிந்த்வாரா சாலையில் சாலை வழியாக சுமார் 90 கி.மீ தொலைவில் சேரி அணை உள்ளது.

## மேற்கோள்கள்

பகுப்பு:இராசத்தான் அணைகள்
பகுப்பு:உதய்ப்பூர் மாவட்டம்
குரோக்கிப்பீடியா

**குரோக்கிப்பீடியா** (*Grokipedia*) என்பது எலான் மசுக்கின் நிறுவனம் தொடங்கிய செயற்கை நுண்ணறிவு மூலம் உருவாக்கப்பட்ட இலவச இணையக் கலைக்களஞ்சியமாகும்.

## பின்னணி
ஈலான் மஸ்க் விக்கிப்பீடியாவை விடச் சிறந்த மற்றொரு இணையதளத்தை உருவாக்க விரும்புவதாக அடிக்கடி கூறியிருந்தார். விக்கிப்பீடியா "நம்பகமான" என்றும் வழங்கும்பல ஆதாரங்கள் சார்புடையவை என்றும், அது பழமைவாத செய்தி ஆதாரங்களை நியாயமாக நடத்துவதில்லை என்றும் அவர் கூறினார். அக்டோபர் 2024 இல், மஸ்க் விக்கிப்பீடியா "தீவிர இடதுசாரி செயற்பாட்டாளர்களால் கட்டுப்படுத்தப்படுகிறது" என்று கூறி மக்களுக்கு அதற்கு நன்கொடை அளிக்க வேண்டாம் என்றும் கூறினார். 

## உருவாக்கம்
எலான் மசுக் செப்டம்பர் 2025 இல், அவரது நிறுவனம் குரோக்கிப்பீடியா என்ற செயற்கை நுண்ணறிவு ஆற்றலால் இயங்கும் புதிய கலைக்களஞ்சியத்தை உருவாக்குவதாக அறிவித்தார்.

## மேற்கோள்கள்

பகுப்பு:கலைக்களஞ்சியங்கள்
படை நோய் மற்றும் தீவிரத்தன்மை குறியீடு

**படை நோய் மற்றும் தீவிரத்தன்மை குறியீடு** (*Eczema Area and Severity Index*) என்பது ஒவ்வாமைசார்-தோல் அழற்சியின் தீவிரத்தை அளவிடுவதற்கான ஒரு சரிபார்க்கப்பட்ட ஒரு மருத்துவ அளவீட்டு முறையாகும். இத்தீவிரத்தன்மையின் வரம்பு 0 முதல் 72 வரையிலான அளவுகளில் இருக்கும். 0 என்பது நோயற்ற நிலையையும் 72 என்பது அதிகபட்ச நோய் நிலையையும் குறிக்கும். சிரங்கு நோயின் தீவிரத்தை அளவிடுவதற்கு பரவலாக ஏற்றுக்கொள்ளப்பட்ட மதிப்பீட்டு முறையான சிரங்கு நோய் மற்றும்  தீவிரத்தன்மை குறியீடு என்ற அளவீட்டு முறையை மாற்றியமைத்ததன் மூலம் 1998 ஆம் ஆண்டில் படை நோய் மற்றும் தீவிரத்தன்மை குறியீடு முறை உருவாக்கப்பட்டது.

படை நோய் மற்றும் தீவிரத்தன்மை குறியீடு என்பது சிரங்கு நோய் மற்றும்  தீவிரத்தன்மை குறியீடு முறை மீதான முக்கிய விளைவுகளைக் கொடுக்கும் அனைத்து மருத்துவ பரிசோதனைகளிலும் சேர்க்க பரிந்துரைக்கப்படும் முக்கிய அளவீட்டு முறைகளில் ஒன்றாகும்.

## கணக்கீடு
சிரங்கு நோய் மற்றும்  தீவிரத்தன்மை குறியீடு என்ற அளவீட்டு முறையைப் போலவே, படை நோய் மற்றும் தீவிரத்தன்மை குறியீடு அளவீட்டு முறையும் உடலை நான்கு பகுதிகளாகப் பிரிக்கிறது. தலை மற்றும் கழுத்துப் பகுதி உடல் மேற்பரப்பில் 10%, மேல் உறுப்புகள் 20%, நடுப்பகுதி 30%, மற்றும் கீழ் உறுப்புகள் 40% என ஒதுக்கப்பட்டுள்ளது. ஒவ்வொரு பகுதிக்கும் தனித்தனியாக பாதிப்பு பரப்பளவு  மற்றும் நோயின் தீவிரம் மதிப்பிடப்படுகிறது. மேலும் பாதிக்கப்பட்ட தோலின் சதவீதம் பின்வருமாறு ஒரு பகுதி மதிப்பெண்ணாக மாற்றப்படுகிறது:

பின்னர் ஒவ்வொரு பகுதிக்கும் ஒரு தீவிரத்தன்மை மதிப்பெண் கணக்கிடப்படுகிறது. ஒவ்வொரு பகுதியிலும் உள்ள கீழ்க்கண்ட நான்கு அம்சங்கள் 0 முதல் 3 வரை மதிப்பிடப்படுகின்றன: அவை சிவப்பு நிறம், வீக்கம் அல்லது புண் தோற்றம், தோலைச் சுரண்டிய காயம், தோல் கடினமாதலால் ஏற்பட்ட மடிப்புகள் என்பன இந்த நான்கு மருத்துவ அறிகுறிகளாகும். ஒவ்வொரு அறிகுறிக்கும் சராசரி தீவிரம் 0 முதல் 3 வரை மதிப்பெண் வழங்கப்படுகிறது.  0 என்பது எதுவுமில்லை என்றும்  3 என்பது கடுமையானது என்றும் கருதப்படுகிறது. 

ஒவ்வொரு பகுதிக்குமான தீவிரத்தன்மை மதிப்பெண்ணை தொடர்புடைய பகுதி மதிப்பெண் மற்றும் பகுதி பெருக்கி (தலைக்கு 0.1, மேல் மூட்டுகளுக்கு 0.2, உடற்பகுதிக்கு 0.3 மற்றும் கீழ் மூட்டுகளுக்கு 0.4) மூலம் பெருக்குவதன் மூலம் மண்டல மதிப்பெண் கணக்கிடப்படுகிறது.

இறுதி படை நோய் மற்றும் தீவிரத்தன்மை குறியீடு மதிப்பெண் நான்கு பிராந்திய மதிப்பெண்களின் கூட்டுத்தொகையாகும்.

## மேற்கோள்கள்

## வெளி இணைப்புகள்
*  With calculation guide and scoring pictures.
*  Information on how to use EASI, scoring sheets, and details of all core outcome instruments, including EASI, for all eczema/atopic dermatitis trials.
*  Web Components for calculating EASI scores.

பகுப்பு:மருத்துவம்
பகுப்பு:தோல் மருத்துவம்
பிரம்மாஜி

**பிரம்மாஜி** (*Brahmaji*) (பிறப்பு ஏப்ரல் 25,1965) தெலுங்குத் திரைப்படங்களின் பணிபுரியும் ஓர் நடிகர் ஆவார். இயக்குனர் கிருஷ்ண வம்சியின் படங்களில் வழக்கமான நடிகராக உள்ளார். கிருஷ்ண வம்சியின் முதல் படமான *குலாபி*யில் (1995) பிரம்மாஜி ஒரு முக்கிய கதாபாத்திரத்தில் தோன்றினார்.

கிருஷ்ண வம்சியின் இரண்டாவது படமான *நின்னே பெல்லத்ததா* என்ற படத்தில் நடித்தார். கிருஷ்ண வம்சி இவரை *சிந்தூரம்* திரைப்படத்தில் முன்னணி நடிகராக ஆக்கினார். பின்னர் பிரம்மாஜி ஒரு குணச்சித்திர நடிகராகத் தொடர்ந்தார். *சமக்கா சரக்கா*, *இன்ஸ்பெக்டர்*, *காக்கி*, ஐடியா, *அந்தரிகி வந்தனலு*, ஆத்யாக்ஷா, *தூம் தாம்*, *அப்போ வாடா*, *கும்பகோணம்* மற்றும் *என். எச்-5* போன்ற படங்களில் முக்கிய வேடங்களில் நடித்தார். பல்வேறு தெலுங்குத் திரைப்படங்களில் நகைச்சுவை வேடங்களில் நடித்ததற்காக 2018 ஆம் ஆண்டில் 16 வது சந்தோஷ் திரைப்பட விருதுகளில் ‘சந்தோசம் அல்லு ராமலிங்கையா சமாரகம் விருது’ பெற்றார்.

## மேற்கோள்கள்

பகுப்பு:1965 பிறப்புகள்
பகுப்பு:தெலுங்கு நகைச்சுவையாளர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகர்கள்
பிரேமா தன்ராஜ்

**மருத்துவர் பிரேமா தன்ராஜ்** (*Dr. Prema Dhanraj*) இந்தியாவைச் சேர்ந்த ஒட்டுறுப்பு அறுவை சிகிச்சை மற்றும் மறுசீரைமைப்பு அறுவை சிகிச்சை நிபுணர் ஆவார். தீக்காயங்களால் பாதிக்கப்பட்ட பலருக்கு சிகிச்சை அளித்ததன் காரணமாக நன்கு அறியப்படுகிறார். கடுமையான தீக்காயங்களில் இருந்து உயிர் தப்பிய இவர் தன்னைப் போன்று தீக்காயங்களால் பாதிக்கப்பட்டவர்களுக்கு உதவுவதற்காக தனது வழ்வை அற்பணித்தார். 25,000 எண்ணிக்கைக்கும் மேற்பட்ட இலவச அறுவை சிகிச்சைகளை செய்துள்ளார். மருத்துவத்திலும் சமூக சேவயிலும் இவர் ஆற்றிய பங்களிப்பினை அங்கிகரிக்கும் விதமாக 2024 ஆம் ஆண்டில் இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது இவருக்கு வழங்கப்பட்டது.

## தொழில்
மருத்துவர் பிரேமா தன்ராஜ் ஒட்டுறுப்பு அறுவை சிகிச்சையில் பட்டம் பெற்றுள்ளார். தீக்காயங்களால் பாதிக்கப்பட்டவர்களுக்கான மறுசீரைமைப்பு அறுவை சிகிச்சை துறையில் விரிவாகப் பணியாற்றியுள்ளார். பல மருத்துவ நிறுவனங்களில் பேராசிரியராகவும் துறைத் தலைவராகவும் பணியாற்றியுள்ளார். இவரது பணியானது மருத்துவ சிகிச்சையில்  மட்டுமல்லாமல் தீயினால் பாதிக்கப்பட்டு குணமடைந்நவர்களுக்கு  உளவியல் ரீதியான மறுவாழ்வு மற்றும் உயிர் பிழைத்தவர்களின் சமூக மறுசீரமைப்பிலும் கவனம் செலுத்தியுள்ளது. மருத்துவர் பிரேமா தன்ராஜ் அவர்கள் இந்தியாவில்  பழங்குடியினர் வசிக்கும் பகுதிகள் மற்றும் பின்தங்கிய சமூகங்களைச் சேர்ந்த மக்கள் வாழுமிடங்களுக்குச் சென்று கட்டணம் வசூலிக்காமல் சிகிச்சையளித்துள்ளார்.

## அங்கீகாரம்
மருத்துவர் தன்ராஜின் வாழ்க்கை மற்றும் சாதனைகளுக்காகவும் மனிதாபிமான அணுகுமுறைக்காகவும் இந்திய ஊடகங்களால் பரவலாக பேசப்பட்டுள்ளார். இவரது வாழ்க்கையானது துன்பங்களைச் சமாளிப்பதற்கும் மற்றவர்களுக்கு அதிகாரம் அளிப்பதற்கும் ஒரு அடையாளமாக சிறப்பிக்கப்பட்டுள்ளது.

## மரபு
இந்தியாவில் தீக்காய சிகீச்சை முறையை மாற்றியமைத்த பெருமையும் இளம் தலைமுறை மறுசீரைமைப்பு அறுவை சிகிச்சை நிபுணர்களுக்கு வழிகாட்டுதலிலும் இவருக்கு பங்கு உண்டு. இவரது பணி மருத்துவ நிபுணர்கள் மற்றும் சமூக சேவையாளர்களை தொடர்ந்து ஊக்குவிக்கிறது.

## மேலும் காண்க
* பத்மசிறீ

## மேற்கோள்கள்


பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:இந்திய மருத்துவர்கள்
நான் இனப்படுகொலையைக் கண்டேன்: இலங்கையின் கொலைக் களங்களுக்குள்

***"நான் இனப்படுகொலையைக் கண்டேன்: இலங்கையின் கொலைக் களங்களுக்குள்"*** (*I Witnessed Genocide: Inside Sri Lanka's Killing Fields*) என்பது 2011 ஆம் ஆண்டு இந்திய செய்தித் தொலைக்காட்சியான ஹெட்லைன்ஸ் டுடேவின் பிரியம்வதா பஞ்சபகேசன் இயக்கிய புலனாய்வு ஆவணப்படமாகும். ஈழப் போரில் உயிர் பிழைத்தவர்கள் குறித்து செய்தி சேகரிக்க பிரியம்வதா வன்னிக்கு இரகசியமாகச் சென்றார்.  

இந்த ஆவணப்படம் இலங்கை ஆயுதப்படைகள் இரசாயன மற்றும் கொத்து குண்டுகளைப் பயன்படுத்தி, வான்வழியாக குண்டுவீசி, பீரங்கித் தாக்குதல்களினால் ஆயிரக்கணக்கான பொதுமக்களைக் கொன்றது மற்றும் அவர்களுக்கான அடிப்படை உரிமைகளை தொடர்ந்து மறுத்தது போன்ற நிகழ்வுகளை விவரித்து, அதை போரில் உயிர் பிழைத்தவர்களுடனான நேரடி நேர்காணல்களுடன் ஒளிபரப்பியது. 

2012 ஆம் ஆண்டு புது தில்லியில் நடைபெற்ற செய்தி தொலைக்காட்சிக்கான விருதில், ஆவணப்படத்திற்காக மதிப்புமிக்க "சிறந்த புலனாய்வு செய்தி அறிக்கை" என்ற விருதைப் பிரியம்வதா பெற்றார்.  இந்திய நாடாளுமன்றத்தின் இரு அவைகளிலும், தமிழ்நாடு சட்டமன்றத்திலும் நடந்த விவாதங்களின் போது ஆவணப்படத்தின் விசயங்கள் குறித்து மேற்கோள் காட்டப்பட்டன.    

## மேலும் காண்க

* தமிழர் இனப்படுகொலை குறித்த திரைப்படங்களின் பட்டியல்

## மேற்கோள்கள்

## வெளி இணைப்புகள்

பகுப்பு:தமிழர் இனப்படுகொலை
பகுப்பு:இந்திய ஆவணப்படங்கள்
பகுப்பு:ஈழப் போர் குறித்த ஆவணப்படங்கள்
பகுப்பு:2011 திரைப்படங்கள்
இரத்தினகிரி - 2

**இரத்தினகிரி - 2** *(RTN 2)* எனப்படும் இந்த நெல் வகை, இரத்தினகிரி - 68 மற்றும் **வாரங்கல் - 487** ஆகிய நெல் இரகங்களை இணைத்து உருவாக்கப்பட்ட, மகாராட்டிர, இரு பிறப்பி நெல் இரகமாகும். மானாவாரி நிலங்களாக உள்ள இந்தியாவின் அனைத்து மாநிலங்களிலும் பயிரிடக்கூடிய இந்நெல் வகை, நடுத்தர கால அளவான, 155 நாட்களில் அறுவடைக்கு வரக்கூடியதாக கருதப்படுகிறது. அரைக் குள்ளப் பயிராக வளரியல்புக் (105 - 110 செ.மீ) கொண்ட இதன் தானியங்கள், குட்டையாகவும், தடித்தும் காணப்படும். மிதமான குலைநோய் எதிர்ப்புக் கொண்ட இது, கூல மகசூல், ஒரு எக்டேருக்கு சுமார் 5,000 கிலோ ஆகும். மேலும் இந்த புதிய நெல் இரகத்தை 1990 இல் வெளியிடப்பட்டதாக அறியப்பட்டது. வேறொரு மூலத்தின்படி, மே 15, 1990 இல் அறிவிக்கப்பட்ட திகதியாகவும் கூறப்பட்டுள்ளது.

## சுருக்கம்
கேரளாவின் நிலப்பகுதிகளுக்கு பிரதானமாக    அறிவிக்கப்பட்ட நெல் வகைகளின் பட்டியலில் இடம்பெற்றுள்ள இந்த நெல் வகை, மகாராட்டிராவின் கொங்கண் மண்டலப் பகுதியில் பயிரிடப்படும் தேர்ந்தெடுக்கப்பட்ட ஏழு கரடுமுரடான நெல் விதைகளின் இயற்பியல் பண்புகள் கொண்டதாகும். மேலும் இந்த நெல்மணியின் நீளம்; 9.66 மி மீ, தடிமன்; 2.46 மி மீ ஆகும். 

### குறிப்பு
* வெளியிடப்பட்ட ஆண்டு : 1986 *(வேறுபட்ட மூலாதாரம்)* 
* காலம் : (145 - 150 நாட்கள்) *(வேறுபட்ட மூலாதாரம்)*
* மகசூல் (குவிண்டால் / எக்டேர்) : 35 - 40 *(வேறுபட்ட மூலாதாரம்)*
* முக்கிய அம்சங்கள்: மகாராஷ்டிராவில் மழைப்பொழிவை உறுதி செய்யும் தாழ்நில நெல் சாகுபடிப் பகுதிகளுக்குப் பரிந்துரைக்கப்படும் இந்த நெல் இரகம், குட்டையான தடித்த தானியம் கொண்டதாகவும், குலைநோய் மற்றும் கழுத்து குலைநோய் எதிர்ப்புத் திறன் கொண்டது எனவும் குறிப்பிடப்பட்டுள்ளது.
* இரத்தினகிரி - 2 நெல் இரகத்தை, ஆந்திர மாநிலத்திலும் பயிரிடப்படுவதாக அறியப்பட்டது.

## இவற்றையும் காண்க
* இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள துறைமுக நகரம்.
* இரத்தினகிரி பாலமுருகன் கோயில்

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
சியரா நெவாடா விலங்கியல் பூங்கா

**சியரா நெவாடா விலங்கியல் பூங்கா** (*Sierra Nevada Zoological Park*) அமெரிக்காவின் நெவாடா மாநிலத்திலுள்ள ரெனோ நகரத்திற்கு வடக்கில் அமைந்துள்ளது. முன்னதாக சியாரா வனச்சுற்றுலா விலங்கியல் பூங்கா என்ற பெயரால் அழைக்கப்பட்டது. 1989 ஆம் ஆண்டு திறக்கப்பட்ட இப்பூங்கா, மாநிலத்தில் அதிக வெளிநாட்டு விலங்குகளை வைத்திருக்கும் விலங்கியல் பூங்காவாக வளர்ந்துள்ளது. இந்த விலங்கியல் பூங்காவில் சிம்பன்சிகள், கொரில்லாக்கள், ஒராங்குட்டான், பெரிய பூனைகள், ஊர்வன, அசையாக்கரடி மற்றும் பிற விலங்குகள் உட்பட உலகம் முழுவதிலிருந்து பல்வேறு வகையான வெளிநாட்டு விலங்குகள் இப் பூங்காவில் உள்ளன. இலாப நோக்கமற்ற முறையில் நடத்தப்படும் விலங்கியல் பூங்காவானது  சில சமயங்களில் இங்குள்ள விலங்குகளை  பராமரிக்க வேட்டைக்காரர்களிடமிருந்து இறைச்சியானது நன்கொடையாகப் பெறப்பட்டு விலங்குகளுக்கு அளிக்கப்புடுகிறது. இதன் மூலம் சமூகத்தினரின் ஆதரைவை இப்பூங்கா பெற்றுள்ளது.
## இன்றைய பண்பாட்டில்
சியரா நெவாடா விலங்கியல் பூங்கா 2017 ஆம் ஆண்டு வெளியான வார் ஃபார் தி பிளானட் ஆஃப் தி ஏப்சு திரைப்படத்தில், பேட் ஏப் என்ற கதாபாத்திரம் தனது குடும்பத்தினரும் அறிமுகமானவர்களும் வீரர்களால் கொல்லப்பட்ட பிறகு தப்பிக்கும் மிருகக்காட்சிசாலையாகக் காட்டப்பட்டுள்ளது.

## மேற்கோள்கள்

## வெளி இணைப்புகள்

பகுப்பு:நெவாடா
பகுப்பு:விலங்குகள் காப்பகங்கள்